Senatorul Șerban Nicolae candidează pentru șefia PSD la congresul din acest weekend. Acesta a confirmat, pentru MEDIAFAX, că și-a depus candidatura.

Odată cu înscrierea în cursa pentru șefia PSD, Șerban Nicolae devine contracandidat al Viorici Dăncilă.

Și deputatul Liviu Pleșoianu a anunțat marți că vrea să câștige conducerea partidului, însă ulterior, surse politice au declarat că acesta nu are susținerea necesară pentru a intra în cursă.

PSD va organiza un nou Comitet Executiv în care va fi validat proiectul politici și modificări la statutul partidului. Totodată, vor fi validate candidaturile pentru funcțiile de conducere ale partidului și va fi definitivată agenda Congresului de pe 29 iunie.